Sembilu (drama)

Sembilu merupakan siri drama televisyen Malaysia 2003 adaptasi daripada filem 1994 bertajuk sama arahan Dato' Yusof Haslam. Dibintangi oleh Hetty Sarlene dan Zed Zaidi sebagai teraju utama drama ini, siri ini memulakan tayangan perdana di slot Selekta Prima TV2 dari 14 Oktober 2003 hingga 4 Oktober 2005.

Plot
Mengisahkan percintaan Zetty (Hetty Sarlene) dan Fendi (Zed Zaidi) yang bermula sejak dibangku sekolah lagi. Hubungan mereka mendapat restu keluarga masing-masing kecuali Azman (Faizal Hussein), iaitu abang kepada Zetty. Azman sememangnya sangat bencikan Fendi disebabkan Fendi tidak setaraf dengan mereka. Kebencian Azman itu bertambah apabila dia mengetahui isterinya Maria (Julia Hana) telah berlaku curang dan lari bersama kekasihnya, Roy (Roy Azman) semata-mata ingin menjadi seorang artis yang terkenal. Disebabkan itu, Azman sanggup menghantar Zetty untuk melanjutkan pelajaran di luar negara demi memisahkan mereka. Azman mengugut adiknya bahawa dia akan mencederakan Fendi sekiranya dia enggan menurut kemahuannya. Disebabkan risau akan keselamatan Fendi, Zetty akhirnya mengalah lalu menurut kehendak abangnya itu untuk dia menyambung pelajarannya di luar negara. 

Beberapa tahun kemudian, Zetty kembali dan bertemu semula dengan Fendi. Mereka kembali meneruskan perhubungan mereka dan kini akhirnya mengikat tali pertunangan. Namun, hubungan mereka kali ini diduga lagi apabila kemunculan Diana (Azza Elite), iaitu seorang penyanyi baru di syarikat rakaman dimana Fendi bekerja. Diana begitu obses kepada Fendi sehingga sanggup melakukan apa saja demi mendapatkan Fendi. Keadaan semakin keruh apabila munculnya Shamsul (Zack X-Factor), iaitu sepupu kepada rakan baiknya, Shima (Diana Johor) yang begitu berminat kepada Zetty. Akhirnya pertunangan Zetty dan Fendi putus disebabkan konflik yang dilakukan oleh Diana. Apatah lagi Azman kini membantu Shamsul untuk mendapatkan Zetty. Shamsul dan Zetty akhirnya kemudian mengikat tali pertunangan akibat desakan Azman. 

Namun, pada hari perkahwinan Zetty dan Shamsul, munculnya Elisa (Avaa Vanja) iaitu bekas teman wanita Shamsul. Elisa yang kini sedang mengandungkan anak Shamsul kemudian menuntut agar Shamsul bertanggungjawab keatas kandungannya itu. Hal itu kini membuatkan Azman akhirnya sedar apabila ternyata Shamsul bukanlah lelaki yang baik untuk Zetty. Azman akhirnya mengalah setelah melihat sekuat apa pun dugaan Zetty dan Fendi mereka akhirnya kembali bersatu. Mereka akhirnya melangsungkan majlis perkahwinannya dengan bahagia.

Pelakon

Pelakon utama
 Hetty Sarlene sebagai Zetty
 Zed Zaidi sebagai Fendi

Pelakon pembantu
 Faizal Hussein sebagai Azman
 Julia Hana sebagai Maria
 Aziz Singah sebagai Osman
 Aznah Hamid sebagai Munah
 Azza Elite sebagai Diana 
 Zack X-Factor sebagai Shamsul
 Diana Johor sebagai Shima
 Buzen Hashim sebagai Shahrul
 Esma Daniel sebagai Joe
 Maimunah Ahmad sebagai Mak Jah
 Roy Azman sebagai Roy 
 Avaa Vanja sebagai Elisa

Rujukan

Drama Melayu 2003
Drama Melayu 2004
Drama Melayu 2005